  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Сарапулын 2024-тӥ арын креативной индустриосъя школа ужаны кутскоз. Сое Россиысь лулчеберетъя министерстволэн «Придумано в России» федерал ӵектосэз улсын усьтозы. Со сярысь элькун тӧролэн но кивалтэтлэн персс-службаез ивортӥз. Дышетсконни Г. А. Бобровский нимо 1 номеро искусствоосъя нылпи школаын ужалоз. Татын 5-11 классъёсын дышетскисьёс звукорежиссура, электрон крезьгур, фото- но видеопроизводство, анимация но 3D-графика, дизайн, VR но AR интерактивной лыдпусо технологиос оръёсъя тодон-валан люканы быгатозы. Дышетскон кык но тросгес ар кыстӥськоз, йылпумъям бере дышетскисьёс сертификатъёс басьтозы. Оглом Россиын креативной индустриосъя 26 школа усьтозы. Удмуртиысь нырысетӥез сыӵе школа Ижкарын сӥзьыл 2023-тӥ арын усьтӥськоз ни. Тегъёс: школаос Сарапул Удмуртия  